མྱུར་མོ་བྱས་ཏེ་ནས་ཁ་པར་ཡར་ལངས་མ་ཐགསྒྲོལ་མ་རྒན་ལགས་སྙིང་གི་འབར་མཚམས་ཆད་སོང་།ད་རེ་བ་མི་འདུགཟེར་བའི་གཏམ་དེ་གོ་དུས་རང་ཉིད་ཀྱིས་རང་ཉིད་ལ་ཁོང་ཁྲོ་འདྲ་ཞིག་ལངས་ཤིང་དགེ་རྒན་གྱི་གཟུགས་རིས་ཡོད་ཚད་མི་མདུན་ནས་ཤར་ཡོང་བ་དང་།ད་དུང་རང་ཉིད་ཀྱི་འགྲམ་ན་ཡོད་པའི་ཨ་མ་འདི་མཐོང་དུས་ལྷག་ཏུ་སྡུག་བྱུང་།རྒྱུ་མཚན།ངའི་ཨ་མ་དང་དགེ་རྒན་གཉིས་ཀྱི་བར་བརྩེ་སེམས་དེ་ནམ་ཡང་འགྱུར་མེད་དང་བཅོས་མིན་ཞིག་ཡིན་པ་ཤེས་ཀྱི་ཡོད།ང་ཚོ་གསུམ་ངོ་འདྲིས་བྱུང་ནས་མི་ལོ་བརྒྱད་ཙམ་སོང་ཡང་ངས་ཉིན་གཅིག་ལ་ཁོང་གཉིས་བར་ཁ་ངན་ཚིག་ཙམ་སྤུ་ཙམ་ཞིག་བཤད་པ་གོ་མ་མྱོང་།ད་དུང་།ཨ་མའི་ནམ་ཡིན་ན་ཡང་ངའི་བུ་ནོར་བུཟེར་ནས་རང་ཉིད་ཀྱི་ནུས་ཤུགས་ཡོད་ཚད་ཀྱི་རྒན་ལགས་ལ་བྱམས་སྐྱོང་གནང་བཞིན།ཐ་ན་མཚན་མོ་དུས་ཚོད་དང་པོ་གཉིས་པ་ལ་ཡང་སྐབས་རེ་རྒན་ལགས་ཀྱི་མལ་ས་ན་འགྲོ་ན་གཉིད་ཡག་པོ་ཉལ་ཡོད་མེད་ལ་ལྟ་ཞིབ་བྱེད་ཀྱི་རེད།མ་བུ་གཉིས་ནམ་ཡང་གཅིག་སེམས་གཅིག་ལ་གཏན་ནས་བདེ་སྐྱིད་ལྡན་པའི་འཚོ་བ་ཞིག་ཡོད་བཞིན་དུ།གློ་བུར་ཏུ་ཨ་མ་གཅིག་པོ་ལྷག་པ་མཐོང་དུས་ངོ་མ་སེམས་སྡུག་གིན།